Ελληνικό Παρατηρητήριο των Συμφωνιών του Ελσίνκι

Το Ελληνικό Παρατηρητήριο των Συμφωνιών του Ελσίνκι, συντομογραφικά ΕΠΣΕ, είναι ελληνική μη κυβερνητική οργάνωση (ΜΚΟ). Αποτελεί ένωση προσώπων και τα προγράμματά του διαχειρίζεται η αστική μη κερδοσκοπική εταιρεία ΕΤΕΠΕ Εταιρεία Επικοινωνιακής και Πολιτικής Έρευνας.

Πρόκειται για το ελληνικό μέλος της Διεθνούς Ομοσπονδίας Ελσίνκι για τα Ανθρώπινα Δικαιώματα Το καταστατικό  της Διεθνούς Ομοσπονδίας για τα Ανθρώπινα Δικαιώματα, στον επίσημο ιστότοπο  της ελληνικής επιτροπής. (International Helsinki Federation for Human Rights), η οποία είχε ως σκοπό την υποστήριξη και τη δημοσιοποίηση των αρχών της τελικής πράξης της Διάσκεψης για την Ασφάλεια και τη Συνεργασία στην Ευρώπη, που υπογράφηκε στο Ελσίνκι της Φινλανδίας τον Αύγουστο του 1975, γνωστές και ως «Συμφωνίες του Ελσίνκι». Το κείμενο   των "Συμφωνιών του Ελσίνκι", στον επίσημο ιστότοπο της Οργάνωσης για την Ασφάλεια και τη Συνεργασία στην Ευρώπη. Η Διεθνής Ομοσπονδία Ελσίνκι για τα Ανθρώπινα Δικαιώματα χρεοκόπησε λόγω οικονομικού σκανδάλου και διαλύθηκε την 27η Νοεμβρίου του 2007.IHF Forced to Close Down, Vienna 7 December 2007 Ο πρώην οικονομικός διευθυντής της, Αυστριακός Rainer Tannenberger, καταδικάστηκε σε φυλάκιση τριών ετών για υπεξαίρεση 1,2 εκατομμυρίων ευρώ. Όταν διαλύθηκε η Ομοσπονδία, είχε 46 μέλη από τις χώρες του ΟΑΣΕ που συνέχισαν να λειτουργούν. 

 Κριτική 
Το 2017 μήνυσε τη συγγραφέα και δημοσιογράφο Σώτη Τριανταφύλλου για τη φράση της: «αν οι μετριοπαθείς μουσουλμάνοι (που, σας διαβεβαιώ, είναι λιγοστοί και αμήχανοι μέσα στο αγριεμένο ισλαμικό πλήθος), θέλουν να αποφύγουν τον στιγματισμό, πρέπει να κατέβουν μαζικά στους δρόμους –σήμερα, τώρα– και να διαμαρτυρηθούν για τα εγκλήματα εναντίον της ανθρωπότητας που διαπράττονται στο όνομα του Αλλάχ. Όμως, θα επιμείνω: όπως έλεγε ο Μάρκο Πόλο, «φανατικός μουσουλμάνος είναι αυτός που σου κόβει το κεφάλι, ενώ μετριοπαθής είναι εκείνος που σε κρατάει για να σου κόψουν το κεφάλι.»" Μερίδα του τύπου χαρακτήρισε τη μήνυση ως απόπειρα λογοκρισίας. Η Σώτη Τριανταφύλλου κρίθηκε αθώα από το Μονομελές Πρωτοδικείο Αθηνών. Ο Παναγιώτης Δημητράς μήνυσε επίσης τον Μανώλη Βασιλάκη, διευθυντή της Athens Review of Books, ο οποίος είχε γράψει άρθρα υπέρ της ελευθερίας του λόγου των Σώτης Τριανταφύλλου, Τάκη Θεοδωρόπουλου και Λώρης Κέζα, οι οποίοι είχαν μηνυθεί από τον Παναγιώτη Δημητρά για «ισλαμοφοβία», αλλά αθωώθηκε.

Το 2019 κατέθεσε μήνυση ενάντια στην ΜΚΟ «Κιβωτός του Κόσμου» για υποκίνηση μίσους, καθώς σε δύο επιστολές της στο Δημοτικό Συμβούλιο Χίου, χαρακτήρισε τους ανήλικους μετανάστες στη Χίο ως δημόσιο κίνδυνο, λόγω της κουλτούρας τους.https://www.huffingtonpost.gr/entry/menese-kata-toe-patera-antonioe-tes-kivotoe-toe-kosmoe-yia-ratsistike-semperifora_gr_5ddbc108e4b0913e6f6fd47e Κατακρίθηκε από μερίδα του τύπου ως νομικός εκφοβισμός και άδικη στοχοποίηση.

Το 2020 κατάγγειλε την αστυνομική βια (προσομοίωση βιασμού, ξυλοδαρμοί κ.α) από τα ΜΑΤ σε διαδηλωτές.https://www.dikastiko.gr/%CE%B4%CE%B5%CF%85%CF%84%CE%B5%CF%81%CE%BF-%CE%B8%CE%B5%CE%BC%CE%B1/chtypimata-xegymnoma-kai-prosomoiosi-viasmoy-apo-astynomikoys-ti-kataggellei-to-paratiritirio-toy-elsinki/ Στις αρχές του 2020, κατάγγειλε πως τον Νοέμβριο του 2019, η αστυνομία είχε βασανίσει και πλαστογραφήσει την υπογραφή μέλους του Ρουβίκωνα. https://thepressproject.gr/plastografies-ke-methodefsis-apo-tin-el-as-stin-ypothesi-tou-l-goula/ Το 2023 παρέλαβε τη "Σκυτάλη του Αντιρατσισμού" από τον Πρόεδρο του Φόρουμ Μεταναστών, Άχμετ Μοαβία https://www.pressenza.com/el/2023/03/antiratsismos2023-i-skitali-ston-panayote-dimitras/ https://stichtingmagenta-nl.translate.goog/RoSuzAward2023.html?_x_tr_sl=en&_x_tr_tl=el&_x_tr_hl=nl&_x_tr_pto=wapp και το "Βραβείο Ro & SuZ 2023" "για εξαιρετικά επιτεύγματα στην καταπολέμηση του μίσους στον κυβερνοχώρο" 

Τον Οκτώβριο του 2021 κατατέθηκε ερώτηση στον υπουργό Δικαιοσύνης από τον βουλευτή της Νέας Δημοκρατίας Χριστόφορο Μπουτσικάκη σχετικά με τον μεγάλο αριθμό μηνύσεων εναντίων μεταξύ άλλων, κατά δημοσιογράφων, δικαστικών και εισαγγελικών λειτουργών που έχει καταθέσει ο Παναγιώτης Δημητράς, κάνοντας λόγο για «βιομηχανία μηνύσεων έναντι προσώπων που έχουν διαφορετικές απόψεις από τις δικές του».

Τον Δεκέμβριο του 2022 ασκήθηκε κακουργηματική δίωξη στον Παναγιώτη Δημητρά από την Εισαγγελία Κω για συγκρότηση εγκληματικής οργάνωσης με σκοπό να παραλαμβάνει στοιχεία πολιτών τρίτων χωρών και να διευκολύνει την παράνομη είσοδο και παραμονή τους στην Ελλάδα ώστε να υπαχθούν στις διαδικασίες ασύλου. Ο ίδιος υποστήριξε ότι η δίωξη ήταν «προϊόν αντεκδίκησης μετά από μηνύσεις για επαναπροωθήσεις». Το 2023 διατάχθηκε δέσμευση των περιουσιακών στοιχείων του Παναγιώτη Δημητρά και των ΜΚΟ των οποίων ήταν επικεφαλής από την αρχή για το ξέπλυμα μαύρου χρήματος. Σύμφωνα με το πόρισμα της αρχής «φέρεται να έπαιρνε χρηματοδοτήσεις για την υποστήριξη ανθρωπίνων δικαιωμάτων, αλλά τα χρηματικά ποσά τα διέθετε κατά το δοκούν, δηλαδή για άλλους σκοπούς από εκείνους για τους οποίους τα εισέπραττε».

Δείτε επίσης
 Ανθρώπινα δικαιώματα

Παραπομπές

Εξωτερικοί σύνδεσμοι
 Ελληνικό Παρατηρητήριο των Συμφωνιών του Ελσίνκι

Κατηγορία:Μη κυβερνητικές οργανώσεις βασισμένες στην Ελλάδα